**POZIV ZA NOMINACIJU DUGOROČNIH PROMATRAČA U EU MISIJU PROMATRANJA IZBORA U KOLUMBIJA**

Europska Komisija objavila je poziv za slanje **dugoročnih i kratkoročnih promatrača** u EU misiju promatranja predstojećih izbora **u Kolumbiji, za promatranje parlamentarnih izbora zakazanih za 13. ožujka 2022. i predsjedničkih izbora zakazanih za 29. svibnja 2022. (s mogućim drugim krugom 19. lipnja 2022.).**

Svaka država članica EU pozvana je nominirati **do četiri (4) kandidata** na poziciju **dugoročnih promatrača (LTO) i do (4) kandidata na poziciju kratkoročnih promatrača (STO).**

\*Više o EU izbornim promatračkim misijama na web stranici:

<http://eeas.europa.eu/eueom/index_en.htm>

**Od kandidata se zahtijeva:**

* izvrsno znanje **španjolskog i engleskog jezika** (C1 razina)

(moguće telefonsko testiranje razine znanja jezika);

* za LTO prethodno iskustvo u promatranju izbora i/ili slično relevantno iskustvo u regiji: iskustvo sudjelovanja najmanje u dvije (2) misije promatranja izbora EU ili u drugim međunarodnim organizacijama); i/ili iskustvo u radu kao član Core Team-a; i/ili završen relevantan izborni trening (poželjno: EODS/NEEDS).
* za STO prethodno iskustvo u promatranju izbora i/ili slično relevantno iskustvo u regiji: iskustvo sudjelovanja najmanje u jednoj (1) misiji promatranja izbora EU ili u drugim međunarodnim organizacijama); i/ili iskustvo u radu kao član Core Team-a; i/ili završen relevantan izborni trening (poželjno: EODS/NEEDS).
* Država članica može predložiti jednog LTO i jednog STO kandidata bez prethodnog iskustva, ali s relevantnim iskustvom u misijama promatranja izbora;
* dobro vladanje radom na računalu, poznavanje različitih programa;
* dobro zdravstveno stanje i spremnost na uvjete duljeg radnog vremena u zahtjevom radnom okruženju kao i prihvaćanje težih životnih uvjeta po rasporedu u promatračkoj izbornoj misiji;
* u slučaju promjene termina EU izborne promatračke misije potrebno je biti na raspolaganju;
* poštivanje EU kodeksa *(Code of Conduct)* za rad izbornih promatračkih misija, kao i izravnih instrukcija Europske Komisije, članova *Core Team-a*, te pružatelja usluga *(Service Provider)* posebno vezano za sigurnost.

**Poželjno je:**

* prethodno iskustvo rada u zemlji i/ili regiji;
* prethodno civilno iskustvo rada u međunarodnim misijama i na području praćenja stanja ljudskih prava.

**Svi prateći detalji o ovoj izbornoj promatračkoj misiji nalaze u privitku poziva.**

EK snosi sve troškove te vrši konačni izbor među nominiranim kandidatima. U obzir se uzimaju samo prijave putem službene web stranice EU:

<http://eeas.europa.eu/eueom/become-an-observer/election-roster/index_en.htm>

Ako se kandidat već registrirao, treba svakako ažurirati svoj obrazac (CV).

Kandidat šalje e-mail najavu Ministarstvu vanjskih i europskih poslova RH na sljedeću e-mail adresu: [EUpromatraci@mvep.hr](mailto:EUpromatraci@mvep.hr) kojom najavljuje kandidaturu.

U slučaju zaposlenja u javnom sektoru, traži se pisana suglasnost nadređene osobe.

Od pristiglih prijava MVEP RH vrši odabir kandidata za nominaciju, dok konačan odabir vrši EK. Odabrani kandidati dužni su po potrebi odazvati se na poziv u MVEP RH na informiranje pred odlazak u izbornu promatračku misiju, a po povratku dostaviti pisano izvješće o obavljenom promatranju ili prezentirati izvješće.

**Rok za prijavu za EU EOM u Kolumbiji je 04. siječnja 2022. do 12:00 sati.**